钦定古今图书集成/历象汇编/乾象典/第039卷 > 《春江花月夜》张若虚
## 钦定古今图书集成/历象汇编/乾象典/第039卷 > 《春江花月夜》张若虚

“春江潮水连海平，海上明月共潮生。滟滟随波千万
里，何处春江无月明？江流宛转绕芳甸，月照花林皆
似霰。空里流霜不觉飞，汀上白沙看不见。江天一色
无纤尘，皎皎空中孤月轮。江畔何人初见月，江月何
年初照人。人生代代无穷已，江月年年祗相似。不知
江月待何人，但见长江送流水。”白云一片去悠悠，青
“枫浦上不胜愁。谁家今夜扁舟子，何处相思明月楼。”
可怜楼上月徘徊，应照离人妆镜台。玉户帘中卷不
去，𢭏衣砧上拂还来。此时相望不相闻，愿逐月华流
照君。鸿雁长飞光不度，鱼龙潜跃水成文。昨夜闲潭
梦落花，可怜春半不还家。江水流春去欲尽，江潭落
月复西斜。斜月沉沉藏海雾，碣石潇湘无限路。不知
乘月几人归，落月摇情满江树。